पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम कमिश्नर कोमल मित्तल ने शुक्रवार को सेहत विभाग के अमला क्लर्कों की हाजिरी चेक की। इसमें गैरहाजिर पाए गए दो क्लर्कों शिव कुमार और कुलदीप कुमार को कारण बताओ नोटिस जारी किया गया है। दोनों ने अपनी छुट्टी की सूचना भी नहीं भेजी थी। ड्यूटी पर मौजूद एक क्लर्क ने बताया कि उससे पहले सीट पर कार्यरत क्लर्क ने उसे 33 सफाई सेवकों का सर्विस बुक रिकार्ड ही नहीं सौंपा है। निगम कमिश्नर शुक्रवार पौने 10 बजे अचानक सेहत विभाग में हाजिरी चेक करने पहुंची।
इस दौरान क्लर्क सन्नी जरियाल ने बताया कि उससे पहले इस सीट पर काम कर रहे अमला क्लर्क सत्यानंद ने उसे 33 सफाई सेवकों का सर्विस बुक रिकार्ड नहीं दिया है। सेक्रेटरी विशाल वधावन ने बताया कि संबंधित मुलाजिमों को कंप्लीट चार्ज देने की हिदायतें जारी की गई हैं, वह शुक्रवार 7 मई तक अपना चार्ज दे देंगे। निगम कमिश्नर ने सेहत अफसर डाॅ. मनीष शर्मा और सेक्रेटरी विशाल वधावन को कहा कि वह ट्रांसफर किए गए अमला क्लर्कों से एस्टेब्लिशमेंट क्लर्क रिकार्ड उनकी जगह पर लगाए गए क्लर्कों को शुक्रवार शाम 5 बजे तक सौंप दे। रिकार्ड कम पाया गया तो क्लर्कों के खिलाफ कार्रवाई होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn